**TÁJÉKOZTATÓ**

**a 2017. évben az elhanyagolt szőlő ültetvények illetve a fertőzött szőlő növények vonatkozásában elrendelt közérdekű védekezés elvégzésére jelentkező vállalkozók részére**

A Veszprém Megyei Kormányhivatal Veszprémi Járási Hivatal (továbbiakban: Veszprémi Járási Hivatal) várja azon vállalkozók jelentkezését, akik szerződés alapján el tudják látni a szőlő aranyszínű sárgaság fitoplazma zárlati károsító fertőzés felszámolásának, valamint megtelepedésének és továbbterjedésének megakadályozása érdekében a VEF/001/00139-10/2016. számú határozatban kijelölt fertőzött területre, illetve puffer zónára eső - Badacsonytomaj város, illetve Ábrahámhegy, Badacsonytördemic, Kisapáti, Hegymagas, Nemesgulács, Káptalantóti, Raposka, Salföld és Szigliget községek közigazgatási területein fekvő - elhanyagolt szőlőültetvények, valamint a szőlő sárgaság betegség tüneteit mutató és megsemmisítésre kijelölt szőlő növények vonatkozásában 2017. évben elrendelt közérdekű védekezési feladatokat. Ajánlatot tehet minden olyan vállalkozás, aki rendelkezik a munka elvégzéséhez szükséges tevékenységi körrel. Az ajánlatok beérkezési ideje: **2017. február 20.**

**Jelentkezés módja:**

Ajánlatot tenni kizárólag az erre a célra kiadott, a tájékoztatóhoz mellékelt (***1. melléklet***) formanyomtatványon lehet, melyet személyesen, vagy postai úton a Veszprém Megyei Kormányhivatal Veszprémi Járási Hivatal Agrárügyi Főosztály Növény- és Talajvédelmi Osztályára (***8200 Veszprém, Dózsa György u. 33.)*** kell **2017. február 20-ig** benyújtani. Jelen tájékoztató és mellékletei átvehetők személyesen a Növény- és Talajvédelmi Osztályon, továbbá igényelhető a veszprem.noveny.talajved@veszprem.gov.hu e-mail címen, illetve a <http://www.kormanyhivatal.hu/hu/veszprem/hirdetmenyek> honlapról letölthető. Telefon: 06 88/590-472, Fax: 06 88/590-478.

A Veszprémi Járási Hivatal az ajánlatokat a közérdekű védekezéssel érintett elhanyagolt szőlő ültetvények szőlő növényeinek, illetve a szőlő sárgaság betegség tüneteit mutató kijelölt szőlőtőkék kézi úton, gyökérzettel együtt történő kivágása és megsemmisítése mellett, az ingatlanok gyomnövényekkel való fertőzöttsége esetén azok gyommentesítésére együttesen várja. Ajánlatot kézi és gépi gyommentesítésre is lehet tenni, külön-külön, de együttesen is, azonban az elbírálásuk külön fog történni. A gépi gyommentesítés célszerű eszköze mezőgazdasági erőgép, illetve hozzá tartozó szárzúzó. A kézi gyommentesítés kézi motoros fűkaszával végezhető. A Veszprémi Járási Hivatal a gyommentesítést az ültetvény kivágása után elsősorban gépi munkavégzéssel kívánja végrehajtatni, a kézi munkavégzésre az 1.000 m2-nél kisebb, illetve a géppel megközelíthetetlen, járhatatlan területek esetében kerülhet sor. A gépi munkavégzés esetében lehetőség van a terület méretétől függően két ár megadására (5.000 m2 alatt, illetve felett).

Egy időpontban, egymáshoz közel fekvő területeken, egy kiszállással elvégezhető munkák esetében a vállalkozói díj megállapításához azok összterületét kell figyelembe venni.

Az ajánlatban megadott ár a munkavégzésért négyzetméterenként és szőlőtőkénként érvényesíteni kívánt vállalkozói díj, mely a vállalkozó munkavégzéssel kapcsolatos valamennyi költségét (a kiszállást is!) tartalmazza, azon felül semmilyen díj, vagy költség nem számolható fel, illetve semmilyen egyéb feltétel nem támasztható.

**A munkavégzés feltételei:**

A Veszprémi Járási Hivatal a legkedvezőbb ajánlatot tett vállalkozóval keretszerződést köt, mely alapján a kijelölt vállalkozó a közérdekű védekezéseket a keretszerződésben rögzített áron köteles rendeltetésszerűen, hatékonyan és a lehető legkisebb környezeti károsodással járó eljárással elvégezni. A keretszerződés alapján a kijelölt vállalkozó hozzájárul, hogy a Veszprémi Járási Hivatal a hatósági döntésekben nevét, illetve címét feltüntesse, illetve azt a közérdekű védekezéssel érintett ingatlan földhasználójával közölje. A kijelölt vállalkozó vállalja, hogy az elrendelt közérdekű védekezések végrehajtását 3 napon belül megkezdi, illetve azt szükség szerint folyamatosan végzi.

A vállalkozó a ténylegesen elvégzett, területére számított díjáról számlát állít ki, melyet a Veszprémi Járási Hivatal a közérdekű védekezés megfelelőségének ellenőrzése után befogad, a teljesítést igazolja, illetve a vállalkozó díját az általa megjelölt bankszámlaszámra átutalja. Amennyiben a vállalkozó a védekezés helyszínén megjelenik, de időközben az érintett földhasználó, tulajdonos önkéntesen elvégezte a védekezést, a vállalkozót az okafogyott helyszíni megjelenésért az ajánlatában szereplő számított díj illeti meg. Ha előbbi ok miatt nem kell megjelennie a vállalkozónak a helyszínen, és azt a Veszprémi Járási Hivatal illetékes szakembere jelzi is felé, akkor a vállalkozót semmilyen díj nem illeti meg.

*1. melléklet*

**Ajánlattevő adatai:**

Név: ………………………...…………………………………………………………………..

Cím: …………………………..…………….…………………………………………………..

Kapcsolattartó neve/telefonszáma: ……...………………………………………………….

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  | **-** |  | **-** |  |  |

Adószám:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  | **-** |  |  |  |  |  |  |  |  | **-** |  |  |  |  |  |  |  |  |

Bankszámla-szám:

A védekezés során felhasználni kívánt gépek, eszközök felsorolása:

……………………………………………………………………………………………………………………………………………………………………………………………………

**Érvényesíteni kívánt vállalkozói díjak:**

*A megjelölt díj tartalmazza az adott körzeten belül a vállalkozó minden munkavégzéssel kapcsolatos költségét (kiszállást is)!*

|  |  |
| --- | --- |
| Tevékenység | Vállalkozói díj (Ft/m2) |
| Elhanyagolt szőlő ültevény felszámolása a szőlőtőkék gyökerestől történő kivágásával  | ……………Ft/m2 |
| A szőlő sárgaság tüneteit mutató kijelölt szőlőtőkék kivágása gyökerestől | ……………Ft/tőke |
| Kézi kaszálás 1000 m2 alatt | ……………Ft/m2 |
| Gépi kaszálás, szárzúzás 1.000 - 5.000 m2 | ……………Ft/m2 |
| Gépi kaszálás, szárzúzás 5.000 m2 felett | ……………Ft/m2 |

Az okafogyott helyszíni megjelenésért felszámolt díj (Ft/km): …………………………...

□ A megjelölt díjak a 27 %-os ÁFA-t nem tartalmazzák.\*

□ Vállalkozásom alanyi adó mentes, ezért ÁFA-t nem számítok fel.\*

\* (*Kérjük a megfelelőt X-el megjelölni*)

**Nyilatkozat:**

A munka elvégzéséhez szükséges eszközökkel, képesítésekkel rendelkezem, a közérdekű védekezés elrendelését követő 3 napon belül a munkavégzést megkezdeni, illetve szükség szerint folyamatosan végezni képes vagyok. A helyszíni bejárásokon szükség szerint részt tudok venni. Hozzájárulok, hogy szerződéskötés esetén a Veszprémi Járási Hivatal vállalkozásom nevét, illetve címét a hatósági döntésekben feltüntesse, illetve a közérdekű védekezéssel érintett ingatlan földhasználójával közölje.

Dátum:

 ………………………………….

 aláírás